Rifat Hadžiselimović

**Rifat Hadžiselimović** jest bosanskohercegovački genetičar. Rođen je u Šipragama, Kotor-Varoš 7. januara 1944. kao peto od sedmero djece Have (rođ. Skopljak) i Ismeta Hadžiselimovića. Od 2013, nakon više od 45 godina radnog staža, izabran je u zvanje emeritusa i djeluje kao naučni savjetnik u Institutu za genetičko inženjerstvo i biotehnologiju u Sarajevu*.

## Edukacija i profesionalna  karijera
250px|right|thumb|Rifat Hadžiselimović na Trećem međunarornom kongresu zelene biotehnologije, 15. 10. 2021.

Srednjoškolsko obrazovanje je završio u Banjoj Luci 1962. kada upisuje Prirodno-matematički fakultet u Sarajevu. Diplomirao je 1966, stekavši zvanje profesora biologije. Magistraturu bioloških nauka (Antropologija), završio je 1971. na Prirodoslovno–matematičkom fakultetu Univerziteta u Zagrebu, Hrvatska, odbranom teze pod naslovom *Istorijski aspekt kretanja relativne frekvencije dva alelogena u ljudskim populacijama*. Doktorat bioloških nauka završio je 1976. na Prirodno–matematičkom fakultetu Univerziteta u Sarajevu, odbranom teze pod naslovom *Genetika sekrecije ABH antigena u stanovništvu  Bosne i Hercegovine*. Od 1966. angažiran je na Prirodno–matematičkom fakultetu Univerziteta u Sarajevu, najprije kao asistent (1966-1977), zatim kao docent (1977), vanredni (1980) te redovni profesor (1984) na predmetima: *Humana genetika*, *Genetičko inženjerstvo i biotehnologija*, *Evolucija*, *Antropologija* i *Eksperimentalna biomedicina*. 
Od 1984-86.  obavljao je i funkciju Šefa Odsjeka za biologiju. Od 1994. bio je angažovan u realizaciji *Postdiplomskog studija bioloških nauka* i to do 2003. kao voditelj studija, a nakon toga, do 2007. kao voditelj smjera *Genetika*.
U periodu od 1987-2001. obavljao je funkciju Direktora Instituta za genetičko inženjerstvo i biotehnologiju, a od 2001. je bio Koordinator DNK projekta koji je realiziran u saradnji sa Međunarodnom komisijom za nestale osobe (International Commission on Missing Persons - ICMP) i kao naučni savjetnik u Institutu, gdje je od 2006. do 2012. djelovao i kao predsjednik *Upravnog odbora*. Djelovao je kao aktivni član Antropološkog društva Jugoslavije  a osnivač je i član Udruženja genetičara u Bosni i Hercegovini.

Dopisni član Akademije nauka i umjetnosti Bosne i Hercegovine postao je 2018.

U 2020, bio je osnivač i prvi direktor Centra za Demografsku genetiku ANUBiH. Iste (2020) reaktivirao je nekadašnju Komisiju za genetičko inženjerstvo i biotehnologiju ANUBiH i postao njen novi predsjednik.

## Nagrade i priznanja
* Nagrada Univerziteta u Sarajevu za studentski naučni rad (1966),
* "Hasan Brkić" i Zlatna značka Univerziteta u Sarajevu za odličan uspjeh u studiju (1966), 
* *Veselin Masleša* (najviša bosanskohercegovačka nagrada za naučni rad (1977).), 
* Šestoaprilska nagrada grada Sarajeva (1990), 
* Zlatna plaketa i Nagrada Pokreta “Nauku mladima” (1977; 1981),
* Medalja “Boris Kidrič” – Narodna tehnika Jugoslavije, za osobite zasluge u širenju tehničke kulture (1983),
* Plaketa sa Diplomom Univerziteta (1986),
*Božo Škerlj numismate antrropologiae pro anno MCMLXXXIX (ADJ) (1989),
* *Nagrada Univerziteta u Sarajevu za najreferentnijeg profesora PMF–a* (2007), 
* *Specijalno priznanje Utemeljitelju INGEB–a povodom jubileja 20–godišnjice* (2008), 
* *Plaketa Univerziteta u Sarajevu* (2010) 
* *Ingebov heliks 1988*, za 2018, za doprinos osnivanju i afirmaciji Instituta za genetičko inženjerstvo i biotehnologiju Univerziteta u Sarajevu,
* *Nagrada za životno djelo* Udruženja genetičara u Bosni i Hercegovini, 2019.
* *Federalna nagrada za životno djelo, „za sveukupni naučno-istraživački rad, širenje naučnih spoznaja i značajan doprinos razvoju bioantropologije i genetike, teuspostavu institucijskih i kadrovskih potencijala u oblasti molekularne biologije“'' (2022).
*Nagrada Univerziteta u Sarajevu za naučni rad u 2022 (2023).

## Djela
Do 2014. publicirao je 214 originalnih naučnih radova, 17 stručnih radova, 22 knjige

http://www.gettextbooks.ca/isbn/9788601022171 http://knjiga-znanja-veda.hr/prodaja-knjiga/knjiga/rjenik-nauke-o-evoluciji
http://www.isbns.co.ke/search/?sa=4&isbn=Uvod+u+teoriju+antropogeneze+Rifat+Had%C5%BEiselimovi%C4%87 
http://books.google.ba/books/about/Rje%C4%8Dnik_genetike.html?id=zzoxAgAACAAJ&redir_esc=
http://www.researchgate.net/publication/257262920_Uvod_u_genetiko_inenjerstvo_i_biotehnologiju
http://serbianforum.org/threads/biologija-za-1-razred-gimnazije-sofradzija-soljan-i-hadziselimovic.97214/
http://books.google.ba/books/about/Biologija_2.html?id=km0tJwAACAAJ&redir_esc=y
, 70 naučno-istraživačkih i stručnih projekata te 85 konferencijskih priopćenja. Do sada su radovi prof. dr. Rifata Hadžiselimovića citirani u najmanje 30 (dostupnih) različitih udžbenika i knjiga.

## Reference 
## Vanjski linkovi 
*‪Rifat Hadžiselimović, academician‬ - ‪Google Scholar‬‬‬‬‬‬‬‬‬
*https://orcid.org/0000-0002-6590-8824
*https://www.researchgate.net/profile/Rifat-Hadziselimovic-2/research
*rifat hadziselimovic - Google Scholar

Kategorija:Bosanskohercegovački naučnici
Kategorija:Dobitnici Šestoaprilske nagrade
Kategorija:Članovi ANUBiH
Kategorija:Rođeni 1944.
Kategorija:Biografije, Kotor-Varoš
Kategorija:Prirodno-matematički fakultet u Sarajevu
Kategorija:Bosanskohercegovački genetičari
Kategorija:Bosanskohercegovački biolozi
Kategorija:Živi ljudi